Jubileumi hétvége a PeCSában: Kalapács 50, Lord 40 | Koncert.hu
Jubileumi hétvége a PeCSában: Kalapács 50, Lord 40
2012. szeptember 13. · Ajánló · koncert.hu
Az ünneplésé lesz a főszerep a hétvégén a Pecsaban:szeptember 14-én az idén ötvenéves a magyar rockzene egyik legismertebb alakja, Kalapács József ad koncertet. Másnap, szeptember 15-én, egy 40 éves legendát köszönthetünk: ezen a szombaton ünnepli fennállásának kerek évfordulóját a Lord.
A szeptember 14-én tartandó Kalapács József életmű koncerten az elmúlt 30 év legjobb dalai hangzanak majd el, egykori és jelenlegi zenésztársak közreműködésével a Pecsa Music Gardenben. A kerek életkorhoz nem kevésbé impozáns karrier is tartozik: Józsi immár 30 éve áll színpadon, s olyan együttesek élén szerepelt, mint a Pokolgép, a Kalapács, az Omen vagy a Hard.
Szombaton pedig, a már megszokott helyről jelentkező jubileumi koncert ezúttal az alkalomhoz igazított olyan műsort ígér, ahol az életmű összes nagy slágere terítékre kerül. Sőt, a látogatók meghallgathatják a Sipőcz Rock Band ős-Lord dalokat is tartalmazó műsorát is, továbbá minden jegytulajdonos ajándékba kapja a Lord legelső, Big City Lights című lemezét.